钦定古今图书集成/明伦汇编/闺媛典/第353卷 > 《杂兴五首》前人
## 钦定古今图书集成/明伦汇编/闺媛典/第353卷 > 《杂兴五首》前人

丛鬓愁眉时势新，初笄绝代北方人。一颦一笑千金
重，肯似成都夜失身。

其二

乍听丝声似竹声，又疑丹穴九雏惊。金波露洗净于
昼，寂寞不堪深夜情。

其三

琥珀尊开月映帘，调弦理曲指纤纤。含羞敛态劝君
住，更奏新声“刮骨盐。”

其四

乳燕双飞莺乱啼，百花如绣照深闺。新床对镜知无
比，微笑时时出瓠犀。

其五

巫山云雨洛川神，珠襻香腰稳称身。惆怅妆成君不
见，含情起立问傍人。